1. כתובות ח.

רב אשי איקלע לבי רב כהנא. יומא קמא בריך כולהו. מכאן ואילך אי איכא פנים חדשות בריך כולהו ואי לא אפושי שמחה בעלמא הוא מברך שהשמחה במעונו ואשר ברא. משבעה ועד שלשים בין אמר להו מחמת הלולא ובין לא אמר להו מחמת הלולא מברך שהשמחה במעונו. מכאן ואילך אי אמר להו מחמת הלולא מברך שהשמחה במעונו ואי לא לא. וכי א"ל מחמת הלולא עד אימת אמר רב פפי משמיה דרבא עד תריסר ירחי שתא.

1. שבע ברכות

בָּרוּךְ אַתָּה ה' אֱלֹקֵינוּ מֶלֶךְ הָעוֹלָם, בּוֹרֵא פְּרִי הַגָּפֶן.

בָּרוּךְ אַתָּה ה' אֱלֹקֵינוּ מֶלֶךְ הָעוֹלָם, שֶׁהַכֹּל בָּרָא לִכְבוֹדוֹ.

בָּרוּךְ אַתָּה ה' אֱלֹקֵינוּ מֶלֶךְ הָעוֹלָם, יוֹצֵר הָאָדָם.

בָּרוּךְ אַתָּה ה' אֱלֹקֵינוּ מֶלֶךְ הָעוֹלָם, אֲשֶׁר יָצַר אֶת הָאָדָם בְּצַלְמוֹ, בְּצֶלֶם דְּמוּת תַּבְנִיתוֹ, וְהִתְקִין לוֹ מִמֶּנּוּ בִּנְיַן עֲדֵי עַד. בָּרוּךְ אַתָּה ה', יוֹצֵר הָאָדָם.

שׂוֹשׂ תָּשִׂישׂ וְתָגֵל עֲקָרָה, בְּקִבּוּץ בָּנֶיהָ לְתוֹכָהּ בְּשִׂמְחָה. בָּרוּךְ אַתָּה ה', מְשַׂמֵּחַ צִיּוֹן בְּבָנֶיהָ.

שַׂמֵּחַ תְּשַׂמַּח רֵעִים הָאֲהוּבִים, כְּשַׂמֵּחֲךָ יְצִירְךָ בְּגַן עֵדֶן מִקֶּדֶם. בָּרוּךְ אַתָּה ה', מְשַׂמֵּחַ חָתָן וְכַלָּה.

בָּרוּךְ אַתָּה ה' אֱלֹקֵינוּ מֶלֶךְ הָעוֹלָם, אֲשֶׁר בָּרָא שָׂשׂוֹן וְשִׂמְחָה חָתָן וְכַלָּה, גִּילָה רִנָּה דִּיצָה וְחֶדְוָה, אַהֲבָה וְאַחְוָה וְשָׁלוֹם וְרֵעוּת. מְהֵרָה ה' אֱלֹקֵינוּ יִשָּׁמַע בְּעָרֵי יְהוּדָה וּבְחוּצוֹת יְרוּשָׁלָיִם, קוֹל שָׂשׂוֹן וְקוֹל שִׂמְחָה, קוֹל חָתָן וְקוֹל כַּלָּה, קוֹל מִצְהֲלוֹת חֲתָנִים מֵחֻפָּתָם, וּנְעָרִים מִמִּשְׁתֵּה נְגִינָתָם. בָּרוּךְ אַתָּה ה', מְשַׂמֵּחַ חָתָן עִם הַכַּלָּה.

**מחלוקת רמב"ן ור"ן**

1. רמב"ן כתובות ח א ד"ה מדקאמרינן

מדקאמרינן בריך שית ובריך חמש וכו' ואמרינן נמי מברכין ברכת חתנים כל ז', ומצינו שהשמחה במעונו שמברכין אותה כל י"ב חודש, ואשכחן נמי דקס"ד לברכה בבי מהולא, שמעינן מיניה שאינה בכלל ברכת חתנים, הילכך ליתא בכלל מה שאמרו מברכין ברכת חתנים בי'. אלא ש"מ אפילו בג' מברכין.

1. ר"ן על הרי"ף כתובות ב ב ד"ה מכי רמו שערי באסינתא

בלאו פנים חדשות נמי מברך אותה כדאמר באו פנים חדשות מברך שית לא באו מברך א' אלא ודאי אשר ברא בפני עצמה לא ברכת חתנים היא אלא כולהו שית ברכות מקרו ברכת חתנים כי היכי דלארבעה שלאחר המזון מקרו ברכת המזון ונפקא מינה דאע"ג דאמרינן ברכת חתנים בעשרה היכא דליכא פנים חדשות דלא מברך אלא שהשמחה במעונו ואשר ברא לא בעי עשרה אלא בג' נמי מברכין לה ... והרמב"ן ז"ל כתב דמדאמרינן בגמרא בריך שית ובריך חמש ש"מ דהשמחה במעונו לאו ברכת חתנים היא ומינה דאפי' בג' מברכין אותה. ומדבריו אתה למד שהוא סבור דאשר ברא שהיא מכלל שית וה' שאין מברכין אותה אלא בי' ולדבריו נצטרך לדחוק ולפרש דהא דא"ר יהודה והוא שבאו פנים חדשות הכי קאמר מאי דאמרינן כל שבעה דמשמע שהן שוין דוקא בשבאו פנים חדשות וזה דוחק. ועיקר הדבר כמו שכתבתי דכשם שהשמחה במעונו אינה ברכת חתנים דהא בי מהולא הוו מברכין לה אי לאו משום צערא דינוקא כדאיתא בגמרא ולא מברכין לה אלא משום שמחה בעלמא הכי נמי אשר ברא לאו ברכת חתנים היא ולא בעיא עשרה שאינה באה אלא משום אפושי שמחה בעלמא וכך נראין דברי הרמב"ם ז"ל בפרק ב' מהלכות ברכות

**הסבר ונפקא מינה א' – "אשר ברא" בכל יום**

1. ברכת חתנים סימן מז: ביאור דברי הגמ' אפושי שמחה בעלמא הוא, הרב ניסן שלמה קפלן

(הנה הר"ן הביא דעת הרמב"ן שאין מברכין שהשמחה במעונו אא"כ יש קרואין אל השמחה אבל כשהחתן אוכל עם אנשי ביתו לחוד אינו מברך שהשמחה במעונו ומשום דלשון הגמ' הוא אפושי שמחה בעלמא הוא והכוונה דהיינו סעודת קרואין הללו וכתב הר"ן וה"ה אשר ברא אין מברכין אלא כשיש קרואין.)

והביאור בזה שמעתי מהגרא"א שליט"א, שיש ב' מדרגות של שמחה כל שבעה, כשיש פנים חדשות, וכשאין פנים חדשות. כשיש פנים חדשות הם עושין השמחה, וכשאין פנים חדשות הקרואין הן עושין השמחה והבית חתנות, וכשיש פנים חדשות הוה שמחה כיומא קמא, וכשאין פנים חדשות ויש קרואין יש קצת שמחה.

ולפי"ז אפושי שמחה בעלמא היינו דהנך קרואין רק הרבו קצת שמחה ואינו ממש כיום חתנות, ואין זה כפנים חדשות שמעורר לגמרי השמחה, ולכן אין מברכין אותה במלואה, אבל ודאי היא עדיין מדין ברכת חתנים. ולכן לרמב"ן צריך עשרה לברכת אשר ברא. [משא"כ שהשמחה במעונו אינו ענין לברכת חתנים ודו"ק]. וזהו שהזכרנו כבר לעיל סימן ט' דהר"ן הוכיח מהרמב"ן שקרי לה לברכת אשר ברא ברכת חתנים, דהיינו הך, ורק כיון שהוי אפושי שמחה בעלמא מברכין רק ברכה אחת.

משא"כ הר"ן מבאר מהלך חדש בגמ', שכתב "ולדידי ה"פ אי איכא פנים חדשות מברך כולהו דלדידהו הוי כתחילת נישואין דמי, ואי לא מאי דאמרי רבנן שבעה לברכה ליתא משום נישואין דלנישואין יומא קמא סגי אלא לאפושי שמחה בעלמא הוא דתקון הכי, הלכך בשהשמחה במעונו ואשר ברא סגי". והיינו שתיקנו ברכות אלו כדי להרבות שמחה, והיינו שהברכות הם הן אלו שמרבות ועושות את השמחה. והיינו שיש תקנה לאפושי שמחה.

נמצא דלרמב"ן הכוונה אפושי שמחה בעלמא, שבמצב כזה שרק אפושי שמחה מברכין רק אחת, ולר"ן בשביל אפושי שמחה תיקנו כל שבעה לכה"פ שהשמחה במעונו ואשר ברא.

ולפי"ז פשוט שלר"ן אין זה נקרא ברכת חתנים, ולכן אין צריך עשרה כדי לברך אשר ברא וסגי בשלשה...

ונסתפקתי לפי מה שביארנו לעיל סימן מ' שדנו הפוסקים שאין ענין לעשות סעודת שבע ברכות כל יום מז' ימי המשתה, ורק אם נזדמן פנים חדשות ועשרה מברכין אותה, האם צריך להרבות לכה"פ בסעודות שאפשר לברך בהם ברכת אשר ברא. ולכאורה יהיה תלוי בהנ"ל, דלרמב"ן כמו שאין ענין לחדש את היומא קמא ורק כשיש פנים חדשות אזי צריך לברך ברכת חתנים, הוא הדין לברכת אשר ברא, משא"כ לשיטת הר"ן שאפושי שמחה הכוונה שתיקנו ברכות אלו כדי להרבות שמחה, א"כ יהיה ענין להרבות בסעודה בכל יום לכה"פ לברך שהשמחה במעונו ואשר ברא. ואולי מכיון שאין הדין ברור מזה בא המנהג לעשות שבע ברכות בכל יום אם אפשר.

**נפקא מינה ב' – סעודה בלי אורחים**

1. רמב"ן כתובות ח א ד"ה ומדקאמרינן [מכאן ואילך] אפושי שמחה בעלמא הוא

ומדקאמרינן **[מכאן ואילך] אפושי שמחה בעלמא** כלומר קרואים הללו, ואמרינן אמר להו מחמת הילולא, ש״מ שאין מברכין (במי) נמי שהשמחה במעונו אלא (בעי) במי שעושה סעודות מרעות לחתונתו. אבל אם לא זימן אדם, אלא חתן הסועד עם בני ביתו, אינו מברך כלל.

1. ר"ן על הרי"ף כתובות ב ב ד"ה מכי רמו שערי באסינתא

והרמב"ן ז"ל כתב דמדאמר אפושי שמחה בעלמא הוא כלומר סעודת קרואין הללו ואמרינן אמר ליה מחמת הלולא שמע מינה שאין מברכין שהשמחה במעונו אלא בעושה סעודת מרעות לחתונתו אבל אם לא זימן אדם אלא חתן הסועד עם בני ביתו אינו מברך כלל ע"כ משמע ליה ז"ל דמאי דאמרי אפושי בעלמא הוא היינו סעודת הקרואין ואין זה נכון כלל אלא כמו שכתבתי עיקר ולפיכך אני אומר שכל שבעה אפילו חתן הסועד עם בני ביתו מברך כל שבעה שהשמחה במעונו שאילו כפי פירושו ז"ל אפי' אשר ברא לא יברך אא"כ סועד עמו אחר ואי אפשר דסתמא אמרי שבעה לברכה...

**שיטת הרמב"ם במחלוקת רמב"ן ור"ן**

1. משנה תורה הלכות ברכות פרק ב

(ט) בבית חתנים מברכין ברכת חתנים אחר ארבע ברכות אלו בכל סעודה וסעודה שאוכלין שם. ואין מברכין ברכה זו לא עבדים ולא קטנים. ועד כמה מברכין אותה, אם היה אלמון שנשא אלמנה, מברכין אותה ביום ראשון בלבד, ואם היה בחור שנשא אלמנה, או אלמון שנשא בתולה, מברכין אותה כל שבעת ימי המשתה:

(י) ברכה זו שמוסיפין בבית חתנים, היא ברכה אחרונה משבע ברכות של נישואין. במה דברים אמורים, בשהיו האוכלים הן שעמדו בברכת נישואין ושמעו הברכות, אבל אם היו האוכלין אחרים, שלא שמעו ברכות נישואין בשעת נישואין, מברכין בשבילן אחר ברכת מזון שבע ברכות, כדרך שמברכין בשעת נישואין. והוא שיהיו עשרה, וחתנים מן המנין:

1. יד פשוטה הלכות ברכות פרק ב הלכה י, רב רבינוביץ'

לכאורה משמע שצריך עשרה רק לשבע הברכות וזה אינו אלא כשיש שם פנים חדשות, אבל כאשר מברכין רק ברכת "אשר ברא" בלבד, כשם שאין צורך בפנים חדשות כך אין צורך בעשרה.

1. כסף משנה הלכות ברכות פרק ב ד"ה ומ"ש: וחתנים מן המנין

מ"ש ואין מברכין ברכה זו לא עבדים ולא קטנים נראה פשוט דהא אפילו צרופי לא מצרפינן עבד וקטן בדבר הצריך עשרה כדאיתא ברכות (מ"ז) כ"ש שהם לא יברכו:

**שיטת הרמב"ם בסעודה בלי אורחים**

1. בירור הלכה כתובות ח א, כשבני הבית אוכלים לבדם, רב קוק

מלשון הרמב"ם שמדבר על הסועד בבית חתנים מדייק בעל יד דוד (פסקי הלכות ח"ג עמ' ח) שסובר שרק כשיש קרואים אחרים מברכים 'אשר ברא' ו'שהשמחה במעונו'...

**מחלוקת לגבי מה עושים הפנים חדשות**

1. תוספות כתובות ז: ד"ה והוא שבאו פנים חדשות

אור"י דפנים חדשות אין קורא אלא בבני אדם שמרבים בשבילם השמחה יותר ושבת דחשבינן פנים חדשות דאמרינן באגדה מזמור שיר ליום השבת אמר הקב"ה פנים חדשות באו לכאן נאמר שירה התם נמי מרבין לכבוד השבת בשמחה ובסעודה.

1. רמב"ן כתובות ח א (ז ב) ד"ה ופירוש פנים חדשות

שלא אכל שם ז' ימי המשתה וכן הוא פירוש רש"י. וכדאמרינן לקמן משכחת לה בפנים חדשות דלא הוו תמן מעיקרא... ואע"פ שברכו בו', חוזרין ומברכין בשבת, וסומכין להם בכך שא"א שלא יהא בשבת א' שלא היה שם אתמול. ואחרים אמרו שסומכים על מה שאמרו במדרש, כיון שבא שבת באו פנים חדשות וכך אמרו בתוספות ואינו נכון בטעם.

1. ר"ן על הרי"ף כתובות ב ב ד"ה והוא שבאו ופנים חדשות

**והוא שבאו**. אל המשתה: **פנים חדשות**. בכל יום שלא היו שם אתמול והרמב"ן כתב דכל שבא פנים חדשות ועומד שם אף על פי שאינו אוכל שם מברכין שבע ברכות... וכתבו בשם ר"ת ז"ל דהאי פנים חדשות היינו ששמחים עליו בני החופה:

**שיטת הרמב"ם בתפקיד של בפנים חדשות**

1. כסף מנשה הלכות ברכות הלכה ט-י ד"ה ומ"ש עד כמה מברכין ברכה זו וכו'

... ופנים חדשות היינו בני אדם שלא עמדו שם בברכת הנישואין ולא שמעו הברכות ולפיכך מברכין בשבילם בסעודה ראשונה ז' ברכות אבל אם עמדו שם בשעת נישואין ושמעו ז' ברכות אין מברכין ז' ברכות ואפי' בסעודה ראשונה.

1. ערוך השולחן אבן העזר סימן סב

(כד) מפשטיות דבריו [של רמב"ם] משמע דמה שצריכין לברך ז' ברכות בפנים חדשות הוא כדי שהאנשים החדשים שלא שמעו ברכות החופה ישמעו הברכות לצאת ידי חובתם. אבל א"א לומר כן, דאטו האנשים האלה חייבים הם בהברכות? אלא דכך הוא עיקר העניין לדעת הרמב"ם ז"ל, דהנה ברכות אלו הם לברך את הזוג שיצליחו ובדרך אגב נותנים ברכה לכבוד העם הנאספים ולהזכרת חורבן ירושלים כמ"ש, והחיוב הזה מוטל על כל איש מישראל כשבא ליהנות לבית חתונת הזוג לברכם בזמן שמחתם בשבעת ימי המשתה, והאחד המברך והאחרים שומעים ועונים אמן הוה כאלו כל העומדים ברכו את החתן והכלה, וכיון שברכום פעם אחת יצאו ידי חובתם, ולכן כשיש פנים חדשות שלא שמעו עדיין הברכות הרי לא בירכו עדיין את הזוג ומחוייבים לברכם, ולכן עומד המברך ומברכם והם שומעים ועונים אמן ויצאו ידי חובתם, וזה שכתב הרמב"ם "מברכין בשבילם" כלומר מברכין בשבילם כדי שיצאו י"ח לברך את החתן ואת הכלה, ואפילו אם יש אחד שלא שמע מברכין בשבילו...

1. ירושלמי כתובות א:א

(יג) תני. אומר ברכת חתנים כל שבעה. [רבי ירמיה סבר מימר מפקין כלתה כל שבעה.] אמר ליה רבי יוסי. והא תני רבי חייה. אומר ברכת אבלים כל שבעה. אית לך מימר. מפקין מיתא כל שבעה. מאי כדון. מה כאן מנחם עמו אף כאן משמח עמו. מה כאן מזכירין אף כאן מזכירין.

1. יד פשוטה הלכות ברכות פרק ב הלכה י

רבי ירמיה סבר שנישואין הן רק בשעת כניסה לחופה, לפיכך אם ניתן לברך ברכת חתנים כל שבעה על כרחך שצריך טקס של כניסה לחופה בכל יום מחדש... אבל מסקנת הירושלמי היא שאין צריך כניסה לחופה מחדש אלא כל שהוא זמן שמחה ויש משמחין אותו ראוי לברך, והרי זה כהמשך זמן הנישואין. אף על פי שקנין הנישואין כבר נגמר בכניסה לחופה, מכל מקום כל משך שבעת ימי המשתה זמן נישואין הוא...

כתב רבינו בהלכות זכיה ומתנה ז, א: שבזמן שישא אדם אשה משלחין לו ריעיו ומיודעיו מעות... ובאים אותם הריעים והמיודעים ששלחו לו ואוכלין ושותין עם החתן בשבעת ימי המשתה או במקצתם.

נראה שזהו הטעם לדין פנים חדשות, דהיינו יש ריעים שבאים לשמוח עם החתן רק למקצת ימי המשתה, וביום שבאים ריעים ומיודעים חדשים מתחדשת השמחה, והיינו שאמרו בירושלמי "אף כאן משמח עמו – מזכירין". אבל אותן ששמעו ברכת חתנים מכבר, זאת אומרת שכבר השתתפו בשמחה מקודם, אין כאן עוד שמחה מחודשת בשבילם...

משמיענו רבינו שרק האוכלים בסעודה זו באין בחשבון, להוציא מדעת הסוברים כי מברכין בגלל פנים חדשות אפילו אינן אוכלין... וכן אפילו שמעו שבע ברכות אחר ברכת המזון אלא שלא אכלו באותה סעודה הרי אלה "אוכלין אחרים" ואם לא נוכחו בעת החופה יכולים למנותן לפנים חדשות כי עיקר פעולת המשמחין היא שמשתתפין באכילה ושתיה.

**להלכה**

1. שולחן ערוך אבן העזר סב

(ד) אֵין מְבָרְכִין בִּרְכַּת חֲתָנִים, אֶלָּא בַּעֲשָׂרָה גְּדוֹלִים וּבְנֵי חוֹרִין, וְחָתָן מִן הַמִּנְיָן, בֵּין כְּשֶׁאוֹמְרִים אוֹתָם בִּשְׁעַת נִשּׂוּאִין בֵּין כְּשֶׁאוֹמְרִים אוֹתָם אַחַר בִּרְכַּת הַמָּזוֹן; אֲבָל כְּשֶׁאֵין אוֹמְרִים אַחַר בִּרְכַּת הַמָּזוֹן, אֶלָּא בִּרְכַּת "אֲשֶׁר בָּרָא", אֵינוֹ צָרִיךְ עֲשָׂרָה. {וּמִכָּל מָקוֹם שְׁלשָׁה בָּעִינָן (הָרַ"ן פֶּרֶק קַמָּא דִּכְתֻבּוֹת).}

(ז) בְּרָכָה זוֹ שֶׁמּוֹסִיפִים בְּבֵית חֲתָנִים הִיא בְּרָכָה אַחֲרוֹנָה מִשֶּׁבַע בְּרָכוֹת, שֶׁהִיא בִּרְכַּת "אֲשֶׁר בָּרָא". {הַגָּה: וְיֵשׁ אוֹמְרִים דְּאַף "אֲשֶׁר בָּרָא" אֵין מְבָרֵךְ כָּל שִׁבְעָה אֶלָּא כְּשֶׁמְּזַמְּנִין אֲחֵרִים, אֲבָל אִם אוֹכֵל עִם בְּנֵי בֵּיתוֹ אֵין מְבָרְכִין (הָרַ"ן בְּשֵׁם הָרַמְבַּ"ן) וְכֵן נוֹהֲגִין.}

(ח) יֵשׁ אוֹמְרִים שֶׁאֵינָם נִקְרָאִים פָּנִים חֲדָשׁוֹת אֶלָּא אִם כֵּן הֵם בְּנֵי אָדָם שֶׁמַּרְבִּים בִּשְׁבִילָם. וְיֵשׁ אוֹמְרִים דְּשַׁבָּת וְיוֹם טוֹב רִאשׁוֹן וְשֵׁנִי הָוֵי כְּפָנִים חֲדָשׁוֹת בִּסְעֻדַּת הַלַּיְלָה וְשַׁחֲרִית, אֲבָל לֹא בִּסְעֻדָּה שְׁלִישִׁית, וְכֵן פָּשַׁט הַמִּנְהָג. {הַגָּה: וְעַכְשָׁו נָהֲגוּ בִּמְדִינוֹת אֵלּוּ לְבָרֵךְ שֶׁבַע בְּרָכוֹת בִּסְעֻדָּה שְׁלִישִׁית, וְאֶפְשָׁר מִשּׁוּם דִּרְגִילִים לָבוֹא פָּנִים חֲדָשׁוֹת; וְיֵשׁ אוֹמְרִים מִטַּעַם דִּרְגִילִין לִדְרשׁ, וְהַדְּרָשָׁה הָוֵי כְּפָנִים חֲדָשׁוֹת.}

**למה לא עושים כלום היום מז' עד ל'?**

1. סמ"ג מצוות עשה מח

ומשבעה ועד שלשים מברך שהשמחה במעונו אפילו לא באו קרואין לכבוד החופה ובזמן הזה ערבה כל שמחה ולא נהגו לברך כלל אחר שבעת ימי המשתה

1. ישעיהו כד:יא

צְוָחָה עַל הַיַּיִן בַּחוּצוֹת עָרְבָה [רש"י - החשיכה] כׇּל שִׂמְחָה גָּלָה מְשׂוֹשׂ הָאָרֶץ.

1. שולחן ערוך אבן העזר סב:יג

וְהָאִדָּנָא עָרְבָה כָּל שִׂמְחָה, וְאֵין אוֹמְרִים: ״שֶׁהַשִּׂמְחָה בִּמְעוֹנוֹ״, אֶלָּא בְּשִׁבְעַת יְמֵי הַמִּשְׁתֶּה. וּמִכָּל מָקוֹם נִרְאֶה, דְּאַף לְאַלְמוֹן שֶׁנָּשָׂא אַלְמָנָה אוֹמְרִים: שֶׁהַשִּׂמְחָה בִּמְעוֹנוֹ, בַּשְּׁלשָׁה יָמִים שֶׁהוּא שָׂמֵחַ עִמָּהּ.

|  |  |  |  |  |  |  |  |
| --- | --- | --- | --- | --- | --- | --- | --- |
| **שבת פנים חדשות?** | **סעודה בלי אורחים?** | **מה הפנים החדשות הקרואים עושים?** | **לפחות "אשר ברא" בכל יום?** | **למה מברכים "אשר ברא" בלא פנים חדשות?** | **"אשר ברא" צריך מנין?** | **אשר ברא חלק מז' ברכות?** |  |
| כן | אינו מברך אפילו "אשר ברא" | משמחים – מחזירין את הזוג ליום החתונה | לא. לא צריכים לחזור לחתונה | במשך שבועת ז' ברכות, **יכולים** לחזור לשמחת החתונה | כן | כן | רמב"ן |
| כן | מברך "אשר ברא" | משמחים – מחזירין את הזוג ליום החתונה | כן. חז"ל תיקנו שישמחו | במשך שבועת ז' ברכות, **רוצים** לחזור לשמחת החתונה | לא | לא | ר"ן |
| לא | אינו מברך אפילו "אשר ברא" (בירור הלכה) | נותנים אפשרות לאחרים לברך את הזוג החדש בז' ברכות (ערוך השולחן)משמחים? (יד פשוטה) |  |  | לא (ר"ן)כן (כסף משנה) |  | רמב"ם |
| כן | אינו מברך | משמחים |  |  | לא |  | להלכה |